open-index/open-wikipedia-markdown huggingface dataset:
జగన్నాథ దేవాలయం, బరిపడ

**శ్రీ జగన్నాథ దేవాలయం** ()  భారతదేశంలోని ఒడిషా రాష్ట్రానికి చెందిన మయూర్‌భంజ్ జిల్లాలోని బరిపడ గ్రామంలో నెలకొని ఉన్న జగన్నాథస్వామి ఆలయం.   జగన్నాథ అనే పదం సంస్కృత పదం నుంది ఉత్పత్తి అయినది. సంస్కృత భాషలో జగత్ అనగా విశ్వం, నాథుడు అనగా ప్రభువు. 

ఈ దేవాలయ శిఖరం పంచత్నం. ఇది ఒరిస్సా, బరిపడ లోని రెండవ శ్రీ క్షేత్రము. ఈ దేవాలయం ఒడిశా లోని అతి పురాతన దేవాలయం. ఈ దేవాలయ రథాయాత్ర పూరి తరువాత గల పురాతన చరిత్ర కలది. ఇచట రథాయాత్రను 500 సంవత్సరాలకు పూర్వం నుండి నిర్వహిస్తున్నారు. బరిపద రథ యాత్ర యొక్క ఆచారాలు ప్రత్యేకమైనవి. సుబద్ర రాథాన్ని లాగేందుకు ఆడ భక్తులకు ప్రాధాన్యత ఇస్తారు.  ఇది పొరుగు రాష్ట్రాల నుండి స్త్రీ భక్తులను ఆకర్షిస్తుంది.

## చిత్రమాలిక


File:Jagannath Temple baripada Front view.jpg|Front view with main door
File:Jagannath Temple baripada 1.jpg|Temple with Mandapa
File:Jagannath Temple baripada 2.jpg|Temple
File:Jagannath Temple baripada 4.jpg|Temple
File:Jagannath Temple baripada Side view.jpg|Chariot and side view of temple


## ఇవి కూడా చూడండి
*జగన్నాథ స్వామి
*రథయాత్ర

## పాదపీఠికలు

## మూలాలు
*Sahoo. Ashis Ranjan, Pradhan. Dr. S. Report on Jagannath Temple, Baripada. Indira Gandhi National Centre For The Arts
*R. P. Mohapatra, 1986, Archaeology in Orissa, Vol. II, New Delhi.

## ఇతర లింకులు

* Various Images of Jagannath Temple, Baripada
* Temples of Orissa
* Jagannath Ratha-Yatra & The Story of Lord Jagannath  (Veda encyclopedia)
* Odissi Sri Jagannath  (odissi.com)

వర్గం:జగన్నాథస్వామి దేవాలయాలు
జగన్నాథ దేవాలయం, గుణుపూర్

**జగన్నాథ దేవాలయం,** ఒడిశా రాష్ట్రంలోని  గుణుపూర్  పాత గుణుపూర్ ప్రాంతంలో గుణుపూర్ పట్టణానికి తూర్పు చివరన నెలకొని ఉన్నది.  పురాతన దేవాలయం జైపూర్ మహారాజు విక్రమదేవ్ చే 100 సంవత్సరాల క్రితం నిర్మించబడినది. 

## చరిత్ర
జగన్నాథ స్వామి , బలభద్రుడు, సుభద్ర లు దేవాలయంలోని  ముఖ్యమైన దేవతలు. ఈ దేవాలయ ప్రస్తుత నిర్మాణం కొత్తగా 1997లో నిర్మించబడినది. పురాతన నిర్మాణం ప్రస్తుత దేవాలయం ప్రక్కన ఉన్నది. 

ఈ దేవాలయం కొరాపుట్ లోని శబర శ్రీక్షేత్రం నుండి 180 కి.మీ దూరంలో ఉన్నది. 

## ఇవి కూడా చూడండి
* పూరీ జగన్నాథ దేవాలయం

## మూలాలు

వర్గం:ఒడిశా దేవాలయాలు
సంఘి దేవాలయం

**సంఘి దేవాలయం**,  తెలంగాణ రాష్టంలోని సంఘి నగర్ లో నెలకొని ఉన్నది. ఇది హైదరాబాదు నగరానికి సుమారు 35 కి.మీ దూరంలో ఉన్నది.   ఈ దేవాలయం యొక్క చాలా ఎత్తైన పవిత్రమైన రాజా గోపురాన్ని అనేక కిలోమీటర్ల దూరం నుండి చూడవచ్చు. ఈ దేవాలయ సముదాయం పరమానంద గిరి కొండ పైన ఉంది, ఇది భక్తులను ఆకర్షిస్తుంది. 

అందమైన కొండల మద్య ఉండడం వల్ల ఈ దేవాలయం చాల ఆకర్షణీయంగా ఆహ్లాదకరంగా ఉంటుంది. 

వెంకటేశ్వర స్వామి వారి ఆలయం, స్వామి వారి విగ్రహం రమణీయంగా ఉంటాయి. ఇక్కడ చాల చిన్న ఉపలయాలు కూడా ఉన్నాయి .
* పద్మావతి అమ్మవారి ఆలయం
* శివాలయం  
* రామాలయం  
* ఆంజనేయ స్వామి వారి ఆలయం  
* విగ్నేశాలయం  
* నవగ్రహ  
* అష్టలక్ష్మి అమ్మవారి గుడి  
* కార్తికేయ స్వామి ఆలయం 
ఈ దేవాలయానికి వెళ్ళడానికి కోటి నుంచి, దిల్సుఖ్ నగర్ నుంచి చాల బస్సు సర్వీసులు ఉంటాయి.

## వెలుపలి లంకెలు

## మూలాలు

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
మందార్ మధుకర్ దేశ్‌ముఖ్

**మందార్ మధుకర్ దేశ్‌ముఖ్** (జననం 20 అక్టోబరు 1974) భారతీయ భౌతిక శాస్త్రవేత్త. ఆయన ముఖ్యంగా ముంబై లోని టాటా ఇనిస్టిట్యూట్ ఆఫ్ ఫండమెంటల్ రీసెర్చ్ లో నానోస్కేల్స్ అరియు *మీసోస్కోపిక్ [[భౌతిక శాస్త్రము|ఫిజిక్స్]]* లో కృషి చేస్తున్నారు.  ఆయనకు 2015 లో శాంతిస్వరూప్ భట్నాగర్ శాస్త్ర, సాంకేతిక పురస్కారం లభించింది. ఇది భారతదేశంలో శాస్త్రవిజ్ఞానంలో కృషిచేసేవారికి దక్కే అతి గౌరవనీయమైన పురస్కారం. ఆయనకు భౌతిక రసాయన శాస్త్రాల విభాగంలో ఈ పురస్కారం లభించింది. ఆయన 1996లో ఇండియన్ ఇనిస్టిట్యూట్ ఆఫ్ టెక్నాలజీ, బాంబే లో  బి.టెక్ పూర్తిచేసారు. 2002లో డి. సి. రల్ఫా పర్యవేక్షణలో కార్నెల్ విశ్వవిద్యాలయం నుండి పి.హెచ్.డి ని పొందారు.

## వ్యక్తిగత జీవితం
ఆయన భార్య ప్రీతా పంత్ కూడా కార్నెల్ల్ విశ్వవిద్యాలయంలో పి. హెచ్. డి చేసింది. ఆమె ఐ.ఐ.టి బొంబాయిలో అసిస్టెంట్ ప్రొఫెసరుగా ఉన్నారు. 
 
## మూలాలు


## ఇతర లింకులు
* Deshmukh's home page

వర్గం:1974 జననాలు
వర్గం:జీవిస్తున్న ప్రజలు
వర్గం:శాంతిస్వరూప్ భట్నాగర్ అవార్డు గ్రహీతలు
నీలంరాజు గంగా ప్రసాదరావు

**నీలంరాజు గంగా ప్రసాదరావు &nbsp;(1927–2016)** ప్రముఖ వ్యవసాయ శాస్త్రవేత్త, హైబ్రిడ్ జొన్న పితామహుడు. ఆయన కృషి వల్ల హైబ్రిడ్ జొన్న రకాలు సీఎస్‌హెచ్ 1, సీఎస్‌హెచ్ 5, సీఎస్‌హెచ్ 9 వంటివి దేశంలో బాగా ప్రాచుర్యం పొందాయి. దేశవాళీ పత్తి, బఠానీ, ఆముదం తదితర పంటల అభివృద్ధికి ప్రసాదరావు విశేష కృషి చేశారు. ఆయన ఐక్యరాజ్యసమితికి చెందిన ఆహార, వ్యవసాయ సంస్థతోపాటు జాతీయ, అంతర్జాతీయ సంస్థల్లో పలు పదవులు నిర్వహించారు. ఆయన వసంతరావ్ నాయక్ మరాథ్వాడా వ్యవసాయ విశ్వవిద్యాలయానికి ఉప కులపతిగానూ, ఇండియన్ కౌన్సి ఆఫ్ అగ్రికల్చరల్ రీసెర్చె  లో సభ్యునిగా తన సేవలనందించాడు. ఆయనకు 1966 లో శాంతిస్వరూప్ భట్నాగర్‌ అవార్డు  జివశాస్త్ర రంగంలో లభించింది.

## జీవిత విశేషాలు
ఆయన సెప్టెబరు 5, 1927 న  ఆంధ్రప్రదేశ్ రాష్ట్రంలోని ప్రకాశం జిల్లాలో జన్మించాడు. బాపట్లలోని వ్యవసాయ విశ్వవిద్యాలయంలో వ్యవసాయ బి.యస్సీ డిగ్రీని పొందాడు. ఆయన ఇండియన్ అగ్రికల్చరల్ రీసెర్చ్ ఇనిస్టిట్యూట్ నుండి మాస్టర్ డిగ్రీ పొందిన తరువాత 1958 లో బీహార్ విశ్వవిద్యాలయం నుండి పి.హెచ్.డి పొందాడు. చంద్రశేఖర్ ఆజాద్ యూనివర్శిటీ ఆఫ్ అగ్రికల్చరల్ అండ్ టెక్నాలజీ ఆయనను డాక్టర్ ఆఫ్ సైన్స్ పురస్కారాన్ని అందించింది.  ఆయన వృత్తి జీవితం ఉస్మానియా విశ్వవిద్యాలయంలొ అధ్యాపకునిగా ప్రారంభమైనది. కానీ తరువాత ఆయన ఇండియన్ అగ్రికచ్లరల్ రీసెర్చ్ ఇనిస్టిట్యూట్ లో జొన్న యొక్క ప్లాంట్ బ్రీడర్ గా చేరాడు. ఆయన ఆల్ ఇండియా జొన్న అభివృద్ది ప్రాజెక్టు కు కో ఆర్డినేటరుగానూ, హైదరాబాదు లోని ఐ.ఎ.ఆర్.ఐ కు అధితిగానూ సేవలనందించారు. ఆయన హైదరాబాదులోని వ్యవసాయ కళాశాలలోనూ, న్యూఢిల్లీ లోని ఐ.ఎ.ఆర్.ఐ కాంపస్ లలో  ఫాకల్టీ సభ్యునిగా పనిచెసాడు. ఆయన వసంతరావు నాయిక్ మరాఠ్వాడా అగ్రికల్చరల్ విశ్వవిద్యాలయం లో వైస్ ఛాన్సలర్ గా పనిచేసే ముందు పశ్చిమ ఆఫ్రికాలోని ఇంటర్నేషనల్ క్రాప్స్ రీసెర్చ్ ఇనిస్టిట్యూట్ ఫర్ ద సెమి-అరిడ్ ట్రాపిక్స్ లో జొన్న పెంపకందారునిగా సేవలనందించాడు. యునైటెడ్ స్టేట్స్ లోని ఫుడ్ అండ్ అగ్రికల్చరల్ ఆర్గనైజేషన్ లో కన్సల్టెండ్ గా కూడా పనిచేసాడు. ఆయన కృషి వల్ల హైబ్రిడ్ జొన్న రకాలు సీఎస్‌హెచ్ 1, సీఎస్‌హెచ్ 5, సీఎస్‌హెచ్ 9 వంటివి దేశంలో బాగా ప్రాచుర్యం పొందాయి.  భారతదేశం, ఆఫ్రికా దేశాలలో ఖరీఫ్ కాలంలో పంటలకు ఇవి ఎంతో  సహాయపడ్డాయి.

ఆయన ఇతర పంటలైన ప్రత్తి, కందులు, ఆముదం లలో కొత్త వ్యవసాయ విధానాలను కూడా ప్రవేశపెట్టాడు. ఆయన సుమారు 200 పరిశోధనా పత్రాలను వివిధ జర్నల్స్ లలో ప్రచురించాడు.

ఆయన జూలై 27, 2016 న తన 88 వ యేట హైదబాదులో మరణించాడు.

## పురస్కారాలు, గౌరవాలు
* 1979 : ఇండియన్ నేషనల్ సైన్స్ అకాడమీ వారి ఫెలోషిప్.
* 1988 : నేషనల్ అకాడమీ ఆఫ్ సైన్స్ అకాడమీ ఫెలోషిప్. 
* నేషనల్ అకాడమీ ఆఫ్ అగ్రికల్చరల్ సైన్సెస్, ఆంధ్రప్రదేశ్ అకాడమీ ఆఫ్ సెన్సెస్  ఫెలోషిప్. 
* 1966 : శాంతిస్వరూప్ భట్నాగర్ పురస్కారం.
* 1966 : సి.సుబ్రహ్మణ్యన్ బంగారుపతకం. 
* 1974 : ఇండియన్ కౌన్సిల్ ఆఫ్ అగ్రికల్చరల్ రీసెర్చ్ యొక్క రఫి అహ్మద్ కిడ్వాయి పురస్కారం, వాస్విక్ ఇండస్ట్రియల్ రీసెచె పురస్కారం. 
* 2003 లో ఆంధ్రప్రదేశ్ ప్రభుత్వం చే ఆత్మ గౌరవ పురస్కారం, 2008 లో అగ్రికల్చరల్ సైన్స్ పురస్కారం Acharya N.G. Ranga Agricultural University has instituted an annual award in his honor, for recognizing academic excellence at graduate level courses.

## మూలాలు

వర్గం:1927 జననాలు
వర్గం:2016 మరణాలు
వర్గం:తెలుగువారు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:శాంతిస్వరూప్ భట్నాగర్ అవార్డు గ్రహీతలు
వర్గం:ప్రకాశం జిల్లా వ్యవసాయ శాస్త్రవేత్తలు
వర్గం:ప్రకాశం జిల్లా రచయితలు
రమేష్ వెంకట శొంఠి

**రమేష్ వెంకట శొంఠి**  భారతీయ వృక్ష జన్యు శాస్త్రవేత్త. ఆయన హైదరాబాదు విశ్వవిద్యాలయం నుండి లైఫ్ సైన్సెస్ లో ఎం.ఫిల్ చేసాడు. ఆయన ఉతా విశ్వవిద్యాలయం నుండి బాక్టీరియల్ జెనెటిక్స్ లో డాక్టర్ ఆఫ్ ఫిలాసఫీ చేసాడు. మాసాచుసెట్స్ ఇనిస్టిట్యూట్ ఆఫ్ టెక్నాలజీ నుండి ప్లాంట్ జెనెటిక్స్ లో పోస్టు డాక్టరల్ శిక్షణ పొందాడు. ఆయన భారతదేశంలోని హైదరాబాదు లోని సెంటర్ ఫర్ సెల్యులర్ అండ్ మాలిక్యులర్ బయాలజీ లో సీనియర్ శాస్త్రవేత్తగా పనిచేస్తున్నాడు. ఆయనకు భారతదేశంలో శాస్త్ర సాంకేతిక రంగాలలో అత్యున్నత పురస్కారమైన శాంతిస్వరూప్ భట్నాగర్ పురస్కారం 2004 లో లభించింది.  ఈ పురసారం బయో సైన్స్ విభాగంలో లభించింది.

## పురస్కారాలు, గౌరవాలు
*National Bioscience Award for Career Development of the Department of Biotechnology, Government of India.
*Shanti Swarup Bhatnagar Prize for Science and Technology for 2004.

## Research highlights
*virulence mechanisms of the important bacterial leaf blight pathogen of the rice plant.
*Introduction of bacterial leaf blight resistance characteristics into the background of commercially important but disease susceptible rice varieties.

## మూలాలు

వర్గం:జీవిస్తున్న ప్రజలు
వర్గం:తెలంగాణ శాస్త్రవేత్తలు
వర్గం:శాంతిస్వరూప్ భట్నాగర్ అవార్డు గ్రహీతలు
వర్గం:University of Utah alumni
వర్గం:Massachusetts Institute of Technology alumni
వర్గం:1960 జననాలు
వర్గం:భారత జీవ సాంకేతిక శాస్త్రవేత్తలు
వర్గం:20th-century Indian biologists
వర్గం:భారత జన్యు శాస్త్రవేత్తలు
వర్గం:తెలుగువారు
వర్గం:N-BIOS Prize recipients
శకుంతలా పరాంజపే

**శకుంతలా పరాంజపే** (17 జనవరి 1906&nbsp;– 3 మే 2000) ఒక భారతీయ రచయిత్రి, ప్రసిద్ధ సంఘ సేవకురాలు. ఈమె 1958–64 ల మధ్య కాలంలో మహారాష్ట్ర శాసనమండలి సభ్యురాలు, 1964–70 ల మధ్య రాజ్యసభలో నామినేటెడ్ సభ్యురాలు. 

. కుటుంబ నియంత్రణ క్షేత్రంలో 1938 నుండి ఈమె చేసిన సేవలను గుర్తించి భారత ప్రభుత్వం 1991లో ఈమెకు పద్మభూషణ్ పురస్కారం ప్రదానం చేసింది.

## జీవిత చరిత్ర
ఈమె ప్రఖ్యాత గణిత మేధావి ఆర్.పి. పరాంజపే కుమార్తె. అతడు 1944-1947ల మధ్య ఆస్ట్రేలియా దేశానికి  భారత హై కమీషనర్‌గా పనిచేశాడు.

ఈమె కేంబ్రిడ్జిలో 1929లో గణితశాస్త్రం చదివింది.మరుసటి సంవత్సరం లండన్ విశ్వవిద్యాలయం నుండి డిప్లొమా ఇన్ ఎడ్యుకేషన్ చేసింది.

ఈమె 1930లలో స్విట్జర్లాండ్, జెనీవాలోని అంతర్జాతీయ కార్మిక సంస్థలో పనిచేసింది. ఈమె 1930 - 40 దశకాలలో కొన్ని మరాఠీ, హిందీ సినిమాలలో నటించింది. ఈమె నటించిన సినిమాలలో వి.శాంతారాం నిర్మించిన దునియా న మానే ప్రసిద్ధి చెందింది. 
ఈమె మరాఠీ భాషలో ఎన్నో నాటకాలు, కథలు, నవలలు వ్రాసింది. కొన్ని ఇంగ్లీషు భాషలలో కూడా వ్రాసింది.

ఈమె మరాఠీలో వ్రాసిన ఒక కథ ఆధారంగా 2003లో హిందీలో **యే హై చక్కడ్ బక్కడ్ బంబే బో** అనే బాలల సినిమా తీయబడింది.

## వ్యక్తిగత జీవితం
శకుంతల రష్యాకు చెందిన యౌరా స్లెట్జాఫ్ అనే పేయింటర్‌ను వివాహం చేసుకుంది. వీరికి 1938లో సాయి పరాంజపే జన్మించింది.  కూతురు పుట్టిన కొద్ది రోజులకే ఈమె యౌరాతో విడాకులు తీసుకుంది.

సాయి పరాంజపే హిందీ సినిమాల దర్శకురాలిగా, సినిమా రచయిత్రిగా పేరు గడించింది. ఈమెకు కూడా 2006లో పద్మభూషణ్ పురస్కారం లభించింది.

## నటన
శకుంతలా పరాంజపే ఈ క్రింది సినిమాలలో నటించింది:
* గంగా మయ్యా (1955)
* లోక్ షాహిర్ రాం జోషి (1947)
* రామశాస్త్రి(1944)
* జవానీ కా రంగ్ (1941)
* పైసా(1941)
* స్త్రీ (1938)
* దునియా నా మానే (1937)
* జీవన్ జ్యోతి (1937)
* కుంకు(1937)
* సుల్తానా చాంద్ బీవీ (1937)
* బహద్దూర్ బేటీ(1935)
* ఖాళీ వ్యాగన్ (1935)
* టైపిస్ట్ గర్ల్ (1935)
* భక్త ప్రహ్లాద్ (1934)
* భేది రాజకుమార్ (1934)
* పార్థ కుమార్ (1934)
* సైరంధ్రి (1933)

## రచనలు
* త్రీ ఇయర్స్ ఇన్  ఆస్ట్రేలియా (ఇంగ్లీషు), పూనా, 1951.
* సెన్స్ అండ్ నాన్‌సెన్స్ (ఇంగ్లీషు), న్యూ ఢిల్లీ, ఓరియెంట్ లాంగ్మన్ 1970.http://www.worldcatlibraries.org/search?q=au%3AShakuntala+Paranjpye&qt=hot_author
* కాహి ఆంబట్ కాహి గోద్ Kāhi Āmbat, Kāhi Goad, (మరాఠీ), పూణే. 1979.
* దేశ్ విదేశీయ లోక్ కథ్, (మరాఠీ)

## మూలాలు

## మూలాలజాబితా
* 

వర్గం:1906 జననాలు
వర్గం:2000 మరణాలు
వర్గం:మరాఠీ రచయితలు
వర్గం:పద్మభూషణ పురస్కారం పొందిన మహిళలు
వర్గం:రాజ్యసభ సభ్యులు
వర్గం:భారతీయ నవలా రచయిత్రులు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర రచయితలు
వర్గం:మహారాష్ట్ర వ్యక్తులు
వర్గం:నాటక రచయితలు
వర్గం:విద్యావేత్తలు
వర్గం:సంఘ సేవకులు
దూసి ధర్మారావు

**దూసి ధర్మారావు** తెలుగు కవి, సాహితీకారుడు, రచయిత, గీత రచయిత, సంఘ సేవకుడు . ఇంటాక్ కన్వీనర్ గా వ్యవహరించి ఆయన శ్రీకాకుళం నాగరికతను ప్రపంచానికి పరిచయం చేశారు. శ్రీకాకుళం ప్రముఖులు, పర్యావరణము, విద్య ప్రాధాన్యం తదితరాల మేళవింపుతో ఎన్నో పాటలు సుమారు 200 పైగా వ్రాసాడు. అతనను అర్థ శతాబ్దానికి పైగా ఉత్తర కోస్తా సాంస్కృతిక చరిత్రలో అలుపు లేని కృషి చేసాడు.
## జీవిత విశేషాలు
అతను తెలుగు అధ్యాపకునిగా పనిచేసాడు. అతను శ్రీకాకుళం జిల్లా, ఆమదాలవలస మండలానికి చెందిన దూసి గ్రామానికి చెందినవాడు. అతని తాతగారు "దూసి జగన్నాథం" "తూర్పు భాగవతం"ను రూపొందించాడు. అది తన స్వంత హక్కులతో ఒక గ్రామీణ కళారూపంగా మారింది. తన ప్రత్యక్ష ప్రదర్శనలు, దాని విభిన్న, సంధానిత దరువుల బాహ్య స్పందనలు అతనిని సంగీత వ్యక్తీకరణకు ఒక నైపుణ్యాన్ని పొందేందుకు ప్రేరేపించింది. ఇది ధర్మారావును హార్మోనియం చేర్చుకొనేందుకు దోహదపడింది. ఇది అతనిని థియేటర్లోకి ప్రవేశించడానికి దోహదపడింది. అతను కళ  చాలా థియేటర్ ప్రదర్శనలు, నృత్య ప్రదర్శనలకు సంగీతాన్ని అందించింది. అతను దూరదర్శన్, ఆల్ ఇండియా రేడియోలలో ఆమోదం పొందిన పాటల రచయిత.

అతను కోస్తాంధ్రలో 18కి పైగా వివిధ సాంస్కృతిక కోణాలలో రచనలను చేసాడు. అతను జూనియర్ కళాశాలలో అధ్యాపకునిగా పదవీవిరమణ చేసాడు. ***కళింగాధ్ర చరిత్ర, రస తరంగిణి, నా చూపులో ఐరోపా యాత్ర*** తదితర పుస్తకాలు రచించాడు. శ్రీకాకుళంలో సంస్కృతిక కార్యక్రమాల నిర్వహణలో చురుగ్గా పాల్గొనేవాడు.  ఢిల్లీలోజరిగిన ఉగాది వేడుకల్లో పురస్కారాన్ని కూడా అందుకున్నాడు. 

ఇంటాక్ జిల్లా కన్వీనరుగా, కవిగా, రచయితగా, సాహిత్యవేత్తగా జిల్లా వాసులకు ధర్మారావు సుపరిచితుడు. శ్రీకాకుళంలో నాగావళి నది కొత్త బ్రిడ్జి నుండి జాతీయ రహదారి వరకు ప్రముఖుల విగ్రహాల ఏర్పాటులో అతను కృషి ఉంది. అతను రచనల్లో "వెన్నెలతో మాట్లాడితే" కవిత సంకలనం విశేష ప్రాచుర్యం పొందింది. వందేమాతరం గేయరచన, స్వాతంత్ర్యోద్యమ ఘట్టాలు, నేనే శ్రీకాకుళం గేయరచన, తెలుగు జాతి వనన, రచనలు చేసారు. సౌరభం రసతరంగిణి పేరిట సాహిత్య వ్యాస సంపుటాలు ప్రచురించారు. మానుకొండ చలపతిరావు అనువాద వ్యాసాలను రాసేవారు. 2017 మార్చి 20 న అతను రచించిన "కళింగ సామ్రాజ్య చోడంగులు" పుస్తకాన్ని ఆవిష్కరించాడు. సంప్రదాయ గురుకుల నాట్యాలయం ఏర్పాటుకు కృషిచేసాడు. రాజ్యలక్ష్మి ఫౌండేషన్ లో పదేళ్ళపాటు విశేష సేవలంచించాడు.
## అస్తమయం
ఏప్రిల్ 30 2017 న రాత్రి విశాఖపట్నంలోని నోవాటెల్ హోటల్ సమీపంలో ఒక ప్రైవేటు స్కూలు బస్సు అదుపు తప్పి బీచ్ కి వచ్చిన పర్యాటకులపైకి దూసుకు వచ్చింది. ఈ సంఘటనలో అతను మృతి చెందాడు.

## మూలాలు

## ఇతర లింకులు
* శ్రీకాకుళం జిల్లాలో మహానుభావులు - డా.వండాన శేషగిరిరావు

వర్గం:తెలుగు రచయితలు
వర్గం:సంఘ సేవకులు
వర్గం:2017 మరణాలు
వర్గం:శ్రీకాకుళం జిల్లా ఉపాధ్యాయులు
వర్గం:శ్రీకాకుళం జిల్లా రచయితలు
వర్గం:శ్రీకాకుళం జిల్లా సామాజిక కార్యకర్తలు
విప్పర్తి ప్రణవమూర్తి

**విప్పర్తి ప్రణవమూర్తి** ప్రముఖ వైద్యులు. ఆయన 1994 నుండి 2001 వరకు ఆంధ్ర వైద్య కళాశాల ప్రిన్సిపాల్ గా ఉన్నారు.
## జీవిత విశేషాలు
ఆయన పశ్చిమ గోదావరి జిల్లా కస్పా పెంటపాడు గ్రామంలో 1942 ఫిబ్రవరి 1 న జన్మించారు. తండ్రి పేరు సూర్యనారాయణరావు. ఆంధ్ర మెడికల్ కళాశాల (విశాఖపట్నం) నుండి 1965 లో ఎం.బి.బి.ఎస్ డిగ్రీని పొందారు. తరువాత 1970లో ఎం.డి జనరల్ మెడిసన్ పట్టాను పొందారు. కాకినాడ ప్రభుత్వ జనరల్ హాస్పిటల్ లో సివిల్ అసిస్టెంటు సర్జన్ గా చేరారు. శస్త్ర చికిత్సా రంగంలో పరిశోధనలు చేసారు. కింగ్ జార్జి హాస్పిటల్ లో కార్డియాలజీ విభాగంలో ఉండి ఆంధ్ర మెడికల్ కాలేజీ ప్రిన్సిపాల్ గా పదోన్నతి పొందారు. విపిటి సిల్వర్ జూబ్లీ హాస్పటల్ కు , సెయింట్ ఆన్స్ హాస్పటల్ కు గౌరవ వైద్య సలహాదారుగా జీవిత పర్యంతం ఉన్నారు. జాతీయ, అంతర్జాతీయ మెడికల్ జర్నల్స్ లో అనేక పరిశోధనా పత్రాలను వెలువరించారు. Chironix Flickeii Jelly Fish Poisioning finding అనే అంశం మీద విశేష పరిశోధనలు చేసారు. పోస్టు గ్రాడ్యుయేషన్ మెడిసన్ విద్యార్థులకు (హారిసన్ విశ్వవిద్యాలయం) పాఠ్య గ్రంథం రాసారు. రాష్ట్ర ప్రభుత్వం వారి "బెస్ట్ ఫిజీషియన్" పురస్కారాన్ని  పొందారు.

సాహితీకారుడిగా, కళాకారుడిగా విశాఖ ప్రజలకు సుపరిచితులు. రెండు కథా సంపుటాలను వెలువరించారు. కుమార్తె పేరు మీద "హిమబిందు అకాడమీ పాఫ్ ఆర్ట్స్ అండ్ లిటరేచర్" సంస్థను నెలకొల్పారు. 2004 మార్చిలో మద్రాసులో ఆకశ్మిక మరణంపొందారు.

## మూలాలు

వర్గం:1942 జననాలు
వర్గం:2004 మరణాలు
వర్గం:తెలుగువారిలో వైద్యులు
వర్గం:తెలుగు రచయితలు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:పశ్చిమ గోదావరి జిల్లా వైద్యులు
వర్గం:పశ్చిమ గోదావరి జిల్లా రచయితలు
నిక్కీ గల్రానీ

**నిక్కీ గల్రానీ** ప్రముఖ భారతీయ సినీ నటి, మోడల్, ఫ్యాషన్ డిజైనర్. ఆమె ఎక్కువగా తమిళ, మలయాళ సినిమాల్లో చేసింది.  కన్నడ, తెలుగు సినిమాల్లో కూడా ఆమె నటించింది.

## నటించిన చిత్రాలు
ఈమె 2014 లో విడుదలైన "1983" అనే మళయాళ చిత్రం ద్వారా నటిగా పరిచయం అయ్యారు.తరువాత ఒం శాంతి ఒశానా అనే మలయాళ చిత్రంలో నటించారు. "అజిత్","జంబొ సవారి" అనే కన్నడ చిత్రాలలో నటించారు. ప్రేమకథా చిత్రమ్ కి తమిళ పునఃనిర్మాణమైన "డార్లింగ్" అనే చిత్రంతో తమిళ చిత్రసీమలో అడుగుపెట్టారు. సునీల్ సరసన కృష్ణాష్టమి ద్వారా తెలుగు చిత్రసీమలో అడుగుపెట్టారు.

నటించిన తెలుగు చిత్రాలు
* 2016  కృష్ణాష్టమి
* 2016 మలుపు (ద్విభాషాచిత్రం- తమిళంలో యాగావారాయినుం నా కాక్క)
* 2017 మరకతమణి (మరకత నానాయం అనే తమిళ చిత్రానికి అనువాదం)
## వివాహం
నిక్కీ గల్రానీ వివాహం నటుడు ఆది పినిశెట్టి తో  చెన్నైలోని ఓ ప్రైవేట్‌ ఫంక్షన్‌ హాల్‌లో 2022 మే 18న వివాహం జరిగింది. 
## మూలాలు

వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కన్నడ సినిమా నటీమణులు
మాయాబజార్ సినిమా పాత్రల జాబితా

మాయాబజార్ (1957) సినిమాలో నటించిన కొందరు కళాకారులు, వారు పోషించిన పాత్రల వివరాలు ఈ వ్యాసంలో ఉన్నాయి:

:thumb|ఘటోత్కచుడు పాత్రలో ఎస్.వి. రంగారావు
:::

## మూలాలు

## వెలుపలి లంకెలు
వర్గం:సినిమా జాబితాలు
తేజస్వి మదివాడ

**తేజస్వి మదివాడ** తెలుగు సినిమా నటి, ప్రచారకర్త. తమిళ చిత్రంలో కూడా నటించింది. 2013లో వచ్చిన సీతమ్మ వాకిట్లో సిరిమల్లె చెట్టు చిత్రంద్వారా తెలుగు తెరకు పరిచయమైన తేజస్వికి రాంగోపాల్ వర్మ దర్శకత్వంలో వచ్చిన ఐస్‌క్రీం చిత్రంతో హీరోయిన్‌గా గుర్తింపు వచ్చింది. ఆమె 2024లో *[[రియాలిటీ రాణీస్ ఆఫ్ ది జంగిల్]] షోలో పాల్గొన్నది.*

## జననం - విద్యాభ్యాసం
తేజస్వి 1991, జూలై 3న హైదరాబాద్ లో జన్మించింది. నాన్న ప్రభుత్వ ఉద్యోగి. మాస్‌ కమ్యూనికేషన్‌లో డిగ్రీ చేసింది.

## తొలి జీవితం
చిన్నతనంలోనే కూచిపూడి నేర్చుకున్న తేజస్వి క్రమంగా పాశ్చాత్య నృత్యరీతులపైనా దృష్టిపెట్టింది. హెచ్‌.ఎస్‌.బీ.సీ., మైక్రోసాఫ్ట్‌ లాంటి సంస్థల్లో డాన్స్‌ తరగతులు నిర్వహించింది. సినిమాల్లోకి రాకముందు ఓ డ్యాన్స్‌ ఇనిస్టిట్యూట్‌లో పార్ట్‌టైం డ్యాన్స్‌ ఇన్‌స్ట్రక్టర్‌గా చేసింది. మొదటగా అల్లు అర్జున్ తో కలిసి 7అప్‌ ప్రకటనకు పనిచేసింది. తరవాత డాబర్‌ గులాబరీ నిర్వహించిన పోటీలో ద్వితీయ స్థానంలో నిలిచింది. మిస్‌ హైదరాబాద్‌ గా ఎంపికయింది.

## సినీరంగ ప్రవేశం
డ్యాన్స్ తరగతులు తీసుకుంటూనే మాస్‌ కమ్యూనికేషన్‌ అండ్‌ జర్నలిజంలో డిగ్రీ పూర్తిచేసిన తేజస్వి హైదరాబాద్ విశ్వవిద్యాలయం లోని ఎం.ఎ. లో చేరింది. అదే సమయంలో సీతమ్మ వాకిట్లో సిరిమల్లె చెట్టు లో అవకాశం వచ్చింది. ఆ సినిమా విడుదలయ్యాక వరుసగా అవకాశాలు వచ్చాయి.

## నటించిన చిత్రాలు

## వెబ్‌సిరీస్

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:1991 జననాలు
బోరాన్ సబాక్సైడ్

****బోరాన్ సబాక్సైడ్** ** ఒక ఆకర్బన రసాయన సమ్మేళనం.బోరాన్, ఆక్సిజన్ మూలక పరమాణువుల సంయోగ ఫలితంగా ఏర్పడినది.ఈ సంయోగ పదార్థ రసాయనిక ఫార్ములా B6O.ఈ సంయోగపదార్ధం ఎక్కువ ఉష్ణవాహక గుణం, ఎక్కువ రసాయనిక జడత్వము, దృఢత్వం/గట్టి దనం కల్గి ఉంది.దీని దృఢత్వం రోనియం డై బోరైడ్, బోరాన్ నైట్రైడు లకు ఇంచు మించు సమానంగా వుండును.
## ఉత్పత్తి
బోరాన్ ట్రైఆక్సైడ్‌ను బోరానుతో క్షయించి బోరాన్ సబాక్సైడ్‌ను ఉత్పత్తి చేయుదురు.లేదా బోరాన్‌ను జింక్ ఆక్సైడ్ లేదా ఇతర ఆక్సైడ్‌లతో ఆక్సికరించడం ద్వారా కూడా ఉత్పత్తి చెయ్యవచ్చును.అయితే ఈ రకపు బోరాన్ సబాక్సైడ్‌లు పరిసర వాతావరణ పీడనం వద్ద ఏర్పడం వలన సాధారణంగా ఆక్సిజన్ కొరత/oxygen deficient కల్గివుండును (B6Ox, x3
### ద్రవీభవన [[ఉష్ణోగ్రత]]
బోరాన్ సబాక్సైడ్ పదార్థం ద్రవీభవన స్థానం 2,000&nbsp;°C (3,630&nbsp;°F;2,270K) 

బోరాన్ సబాక్సైడ్ బలమైన సమయోజనీయ స్వభావాన్ని పొందివున్నది.ఈ సంయోగ పదార్ధం తక్కువ సాంద్రత ఎక్కువ గట్టిదనం/కఠినత్వం వంటి ఉత్తమ గుణాలను కల్గిఉన్నది.అలాగే ఎక్కువ యాంత్రిక దృఢత్వం, ఎక్కువ ఉష్ణోగ్రత వద్ద ఆక్సీకరణ నిరోధతత్వం, అధిక రసాయనిక జడత్వము వంటి విశిష్ట గుణాలను కల్గిఉన్నది.

## వినియోగం
బోరాన్ సబాక్సైడ్ విశిష్ట శక్తివంతమైన లక్షణాలు దీని కఠినత్వం, అరుగుదలను నిరోధించు లక్షణం.అందుచే దీనినిహైస్పీడ్ కటింగ్ పరికరాల ఉపరితలం మీద అరుగుదలను నిరోధించు పూతగా ఉపయోగిస్తారు.అలాగే అరుగ దీయు (ఒరపిడి ) పదార్థాలలో, అధిక అరుగుదల కల్గినచోట అరుగుదల నిరోధకంగా వాడెదరు.
## ఇవికూడా చూడండి
*బోరాన్ ట్రైక్లోరైడ్
*బోరాన్ ట్రైఫ్లోరైడ్

## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:బోరాన్ సమ్మేళనాలు
ఆర్తి చాబ్రియా

**ఆర్తి చాబ్రియా** భారతీయ సినిమా నటి, ప్రచారకర్త. 1999లో మిస్ ఇండియాగా ఎంపికయ్యింది. ఒకరికి ఒకరు సినిమా ద్వారా తెలుగు తెరకు పరిచయమైంది. తెలుగు, హిందీ, కన్నడ, పంజాబీ చిత్రాలలో నటించింది.

## జననం
ఆర్తి చాబ్రియా 1982, నవంబరు 21న ముంబైలో జన్మించింది.

## తొలిజీవితం
ఆర్తి చాబ్రియా మూడు సంవత్సరాల వయసులోనే మెదటిసారిగా ఫారెక్స్ కు ప్రచారకర్తగా తన నటనా ప్రస్థానాన్ని ప్రారంభించంది. మాగి నూడుల్స్, పెప్సోడెంట్ టూత్ పేస్ట్, క్లీన్ అండ్ క్లియర్ ఫేస్ వాష్, అమూల్ ఫ్రోస్టిక్ ఐస్ క్రీం, ఎల్.ఎం.ఎల్. ట్రెండీ స్కూటర్, క్రాక్ క్రీమ్, కళ్యాణ్ జ్యూవలరీ వంటి అనేక ప్రకటనలలో నటించింది.

## సినీరంగ ప్రస్థానం
మోడల్ గా మంచి ఉన్నత స్థితిలో ఉన్న సమయంలోనే సినిమాలలో అడుగుపెట్టింది. ఈమె మొదటి హిందీ సినిమా 'తుమ్ సే అచ్చా కౌన్ హై' ద్వారా పరిచయమైంది.

### దర్శకురాలిగా
ఆర్తి చాబ్రియా 'ముంబై వారణాసి ఎక్స్‌ప్రెస్‌' అనే లఘుచిత్రానికి దర్శకత్వం వహించింది.

## నటించిన చిత్రాల జాబితా

## మూలాలు

వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:1982 జననాలు
షర్మిలా బిశ్వాస్

**షర్మిలా బిశ్వాస్** ప్రముఖ భారతీయ ఒడిస్సీ నాట్యకళాకారిణి, కొరియోగ్రాఫర్. ఆమె గురు కెలుచరణ్ మోహపత్రా శిష్యురాలు. 1995లో కలకత్తాలో ఒడిస్సీ విజన్ అండ్ మూమెంట్ సెంటర్ ను స్థాపించింది.    ఈ  సంస్థకు  ఆమె ఆర్టిస్టిక్  డైరక్టర్. అలాగే ఆమె   ఒ.వి.ఎం రెపెర్టొరీ కూడా నడుపుతోంది. జాతీయ సంగీత, నృత్య, నాటక అకాడమీ అయిన సంగీత నాటక అకాడమీ 2012లో షర్మిలకు సంగీత నాటక అకడమీ పురస్కారం ఇచ్చింది.

## తొలినాళ్ళ జీవితం, చదువు
కలకత్తాలో పుట్టి పెరిగిన షర్మిలా, తన ఎనిమదవ ఏట నాట్యం నేర్చుకోవడం మొదలు పెట్టింది. ఆమె 16వ ఏట మురళీధరన్ మాఝీ వద్ద ఒడిస్సీ నృత్యంలో  శిక్షణ ప్రారంభించింది.  ఆ తరువాత కెలుచరణ్ మోహపత్రా వద్ద కూడ  ఒడిస్సీ నేర్చుకుంది.  ఆమె కళానిధి నారాయణన్ వద్ద అభినయాన్ని నేర్చుకుంది.

## వ్యక్తిగత జీవితం
1987లో డాక్టర్ స్వపన్ కుమార్ బిశ్వాస్ ను వివాహం చేసుకుంది షర్మిల. ఆయన వైద్య వృత్తిలో ఉన్నారు వారిద్దరూ కలకత్తాలో ఉంటున్నారు. వారికి ఒక కుమారుడు షౌమిక్ బిశ్వాస్.

## కెరీర్
ఆమె దేశ విదేశాల్లో ఎన్నో ప్రతిష్ఠాత్మకమైన స్టేజిలపై నృత్యం చేసింది షర్మిల. ఎలిఫెంటా గుహలు, కజరహో గుహల, కోణార్క్ నృత్య ఉత్సవాల్లోనూ, లండన్, అమెరికా, జర్మనీ, రష్యా, దుబాయ్, బంగ్లాదేశ్ లలో నృత్య ప్రదర్శనలు  ఇచ్చింది  ఆమె.  షర్మిల సంప్రదాయ ఒడిస్సీ నృత్యాలే కాక, ప్రయోగాత్మక కొరియోగ్రాఫిక్ నృత్యాలు కూడా చేస్తుంది.

ఒరిస్సాలో దేవదాసీలు ఎక్కువగా చేసే మహరీ నృత్యంపై ఎన్నో పరిశోధనలు చేసింది షర్మిలా.

## మూలాలు

వర్గం:జీవిస్తున్న ప్రజలు
వర్గం:ఒడిస్సీ నాట్యకళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:పశ్చిమ బెంగాల్ వ్యక్తులు
కీర్తి రెడ్డి

**కీర్తి రెడ్డి** ప్రముఖ చలనచిత్ర నటి. ఈవిడ హిందీ, తెలుగు, తమిళం, కన్నడ చిత్రాలలో నటించింది. గన్ షాట్ చిత్రం ద్వారా తెలుగు తెరకు పరిచయమైన కీర్తి రెడ్డి, పవన్ కళ్యాణ్ నటించిన తొలిప్రేమ చిత్రంద్వారా గుర్తింపు పొందింది.

## జననం - విద్యాభ్యాసం
కీర్తి రెడ్డి 1978, నవంబరు 17న హైదరాబాద్లో జన్మించింది. కీర్తి రెడ్డి తల్లి డ్రస్ డిజైనర్, తాత గడ్డం గంగారెడ్డి నిజామాబాదు లోక్‌సభ నియోజకవర్గం మాజీ ఎంపీ. 
కీర్తిరెడ్డి బెంగుళూర్ లోని జిడ్డు కృష్ణమూర్తి యొక్క వ్యాలీ పాఠశాలలో చదువుకుంది. ఎనిమిది సంవత్సరాల వయసులోనే భరతనాట్యంలో శిక్షణ పొందింది. కొంతకాలం హైదరాబాద్ లోని సెయింట్ జోసెఫ్ పబ్లిక్ స్కూల్ చదువుకుంది. ఉన్నత విద్యను ఆమె, కెనడా టొరంటో రఎర్సన్ విశ్వవిద్యాలయంలో చదివింది.

## వివాహం
2004లో కీర్తి రెడ్డి వివాహం ప్రముఖ నటుడు సుమంత్తో జరిగింది. వారు 2006 లో విడాకులు తీసుకున్నారు. ఆ తర్వాత 2014 లో లండన్లో సెటిలైన డాక్టర్ కార్తీక్ ను వివాహం చేసుకుంది. వీరికి ఇద్దరు పిల్లలు.

## సినీరంగ ప్రస్థానం
1996లో ఎస్. వి. కృష్ణారెడ్డి దర్శకత్వంలో వచ్చిన గన్ షాట్ చిత్రం ద్వారా తొలిసారిగా తెలుగు సినిమాలో నటించిన కీర్తి రెడ్డి, 1997లో తమిళంలో నటించిన దేవతై సినిమా కీర్తి రెడ్డికి విజయాన్ని అందించింది. 2004లో గుణశేఖర్ దర్శకత్వంలో వచ్చిన అర్జున్ చిత్రంలోని నటనకు ఉత్తమ సహాయ నటిగా ఫిలీంఫేర్ పురస్కారాన్ని అందుకుంది.

## నటించిన చిత్రాలు

## మూలాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:1978 జననాలు
వర్గం:జీవిస్తున్న ప్రజలు
నారాయణ సన్యాల్ (మావోయిస్టు నేత)

right|250px|thumb|నారాయణ సన్యాల్
**నారాయణ సన్యాల్** భారతదేశంలో నక్సలైట్‌ ఉద్యమాన్ని ప్రారంభించిన తొలితరం నాయకుల్లో ఒకరు. ఆయన  మావోయిస్టు పార్టీ అధిపతి గణపతి తరువాత, ఆ స్థాయి దళపతి.
## జీవిత విశేషాలు
అవిభక్త బెంగాల్‌లోని బోగ్రా గ్రామంలో భూస్వామ్య కుటుంబంలో జన్మించిన నారాయణ సన్యాల్‌, ఉద్యమ కాలంలో అనేకమంది ఆసాములను హత్యచేసిన ఘటనల్లో పాల్గొన్నారు. 1940లో ఆయన కుటుంబం కోల్‌కతాలో స్థిరపడింది. తండ్రి ప్రముఖ కాంగ్రెస్‌ నాయకుడు. సరోజినీదేవి సహా ఎందరో కాంగ్రెస్‌ ప్రముఖులతో ఆయనకు దగ్గర సంబంధాలున్నాయి.
అందరు బెంగాలీ యువకుల్లాగే ఫుట్‌బాల్‌ క్రీడని ఇష్టపడిన సన్యాల్‌, యూనియన్‌ బ్యాంక్‌ ఆఫ్‌ ఇండియా కోల్‌కతా శాఖలో ఉద్యోగం చేశారు. 1967లో చారు మజూందర్‌ పిలుపుతో వసంత మేఘ గర్జనగా పిలిచే, నక్సలైట్‌ ఉద్యమం మొదలుకావడంతోనే.. ఉద్యోగాన్ని వదిలి సన్యాల్‌ ఉద్యమంలోకి వచ్చారు. బిహార్‌లో సత్యనారాయణ సింగ్‌తో కలిసి సీపీఐ (ఎం-ఎల్‌) పార్టీలో పనిచేశారు. 

## ఉద్యమ జీవితం
బీహార్‌ కేంద్రంగా తాను నాయకత్వం వహిస్తున్న పార్టీ యూనిటీని ఆంధ్రప్రదేశ్‌ కేంద్రంగా పనిచేస్తున్న పీపుల్స్‌వార్‌లో 1998లో సన్యాల్‌ విలీనం చేశారు. బిహార్‌లో బలపడిన మావోయిస్టు కమ్యూనిస్టు సెంటర్‌ (ఎంసీసీ), దండకారణ్యంలో నిలదొక్కుకున్న పీపుల్స్‌వార్‌ కలిసి.. 2004లో మావోయిస్టు పార్టీగా అవతరించడంలో కీలక భూమిక సన్యాల్‌దే. అప్పటి పీపుల్స్‌వార్‌ తరఫున ఎంసీసీతో విలీన చర్చలు జరిపిన బృందానికి సన్యాల్‌ నాయకత్వం వహించారు. నిజానికి, అప్పటికి ఎంసీసీ, పీపుల్స్‌వార్‌ మధ్య సంకుల సమరం సాగుతుండేది. బిహార్‌పై పట్టుకోసం ఇరు పార్టీలూ పరస్పర హత్యలు, అపహరణలకు పాల్పడుతుండేది. ఈ పరిస్థితిని మార్చి, ఎంసీసీని చర్చలకు ఒప్పించి, విలీనం దాకా నడిపించింది సన్యాలేనని చెబుతారు. ఈ విలీనఠింతో ఏర్పడిన మావోయిస్టు పార్టీలో పొలిట్‌బ్యూరోకు ఎన్నికయి, 2005లో అరెస్టు అయ్యేదాకా కొనసాగారు.

నారాయణ సన్యాల్‌ అలియాస్‌ ఎన్‌ ప్రసాద్‌ అలియాస్‌ విజయ్‌ పేరిట ఆంధ్రప్రదేశ్‌ కమిటీల్లో పనిచేశారు. ఈ క్రమంలో 2005 జనవరి మూడో తేదీన ఖమ్మం జిల్లా భద్రాచలం వెళ్లారు. ఆర్టీసీ బస్టాండ్‌లో సన్యాల్‌ బస్సు కోసం ఎదురుచూస్తుండగా, పోలీసులు అరెస్టు చేశారు. ఛత్తీ్‌సగఢ్‌లోని రాయపూర్‌లో అరెస్టు చూపించి, జైలుకు పంపించారు. అరెస్టు సమయంలో ఆయన నుంచి ఎంఎం పిస్టల్‌ స్వాధీనం చేసుకొన్నారు. చాలాకాలం వరంగల్‌ సెంట్రల్‌ జైలులో సన్యాల్‌ గడిపారు. నిజానికి, యాభై ఏళ్ల ఉద్యమ జీవితంలో సన్యాల్‌ చాలాసార్లు పోలీసులకు దొరికారు.

## మరణం
కేన్సర్‌ సహా అనేక రుగ్మతలతో, వృద్ధాప్య సమస్యలతో బాధపడుతున్న ఆయన ఏప్రిల్ 17 2017 న కోల్‌కతాలో కన్నుమూశారు. 
## మూలాలు

వర్గం:2017 మరణాలు
వర్గం:మావోయిస్టులు
వర్గం:క్యాన్సర్ వ్యాధి మరణాలు
వర్గం:పశ్చిమ బెంగాల్ వ్యక్తులు
తురుమెళ్ళ శంకర నారాయణ

**తురుమెళ్ళ శంకర నారాయణ** హాస్యబ్రహ్మ, హాస్యావదాన సామ్రాట్‌ బిరుదాంకితులు, హాస్యావధాని. ఆయనకు 2015లో ఆంధ్రప్రదేశ్ ప్రభుత్వం "హ్యాస్యావధానం" విభాగంలో ఉగాది పురస్కారాన్నిచ్చి సత్కరించింది. ఈయన "హాస్యబ్రహ్మ శంకరనారాయణ" గా సుపరిచితులు.
## జీవిత విశేషాలు
వీరు తన హాస్యావధానంతో, వివిధ పుస్తకాలతోపాతు, పాత్రికేయరంగంలో గూడా లబ్ధ ప్రతిష్ఠులు. ప్రస్తుతం వీరు తెలుగువెలుగు మాసపత్రికతోపాటు, ఈనాడు దినపత్రికకు గూడా తన సేవలందించుచున్నారు. హాస్యావధానానికి ప్రజలలో విశిష్ట గుర్తింపు తెచ్చిన శంకరనారాయణ, సాహితీరంగంలో, "ఫన్ పరాగ్" వంటి రచనలతో తనకంటూ ఒక ప్రత్యేకస్థానం సంపాదించుకున్నారు. మన్మధనామ సంవత్సరం ఉగాది సందర్భంగా, ఆంధ్రప్రదేశ్ రాష్ట్ర ప్రభ్త్వం వీరిని ఉగాది పురస్కారానికి ఎంపిక చేసారు. వీరికి ఈ పురస్కారాన్ని, గుంటూరు జిల్లా, తుళ్ళూరు మండలంలోని అనంతవరం గ్రామంలో 2015, మార్చి-21వ తేదీ ఉగాది రోజున అందజేసారు.

ఆయన దేశ,విదేశాలలో అనేక హాస్యావధాన ప్రదర్శనలనిచ్చారు.
## రచనలు
* ఇంగ్లీషుకు తల్లి తెలుగు (భాషా సాహిత్య హాస్య విమర్శలు): ఈ పుస్తకంలో అలాంటి భాషా విన్యాసాలూ, సాహితీ చమత్కారాలూ అనేకం. ఓ వ్యాసంలో, స్వచ్ఛమైన ఆంగ్ల పదాలతో అచ్చమైన తెలుగు హాస్యాన్ని సృష్టించారు. తెలుగు ‘బడుద్ధాయి’ లోంచే ‘బ్యాడ్‌’ అన్న మాట పుట్టిందని బల్లగుద్ది వాదించారు. మరో వ్యాసంలో, అపార్థాల వెనుక ఉన్న అపారమైన చరిత్రను సోదాహరణంగా వివరించారు. ‘గుళ్లొ తప్ప ఎక్కడ గోవిందా అన్నా సొమ్ము పోయిందా? అనే అడుగుతారు’ అని వాపోయారు. అలా అలా, నవ్వుతూ నవ్వుతూనే పాఠకుడు తెలుగు భాషతో లవ్వులో పడిపోతాడు.

## మూలాలు

## ఇరత లింకులు
* తెలుగువాడిగా పుట్టనుగాక పుట్టను! రచన: హాస్యబ్రహ్మ శంకరనారాయణ
* Subham tv Hasya Brahma Sankar Narayana garitho Saradaga Kasepu
* Comedy Show by Shankar Narayana at Numaish - 2015 at Nampally - 99tv

వర్గం:హాస్యావధానులు
వర్గం:జీవిస్తున్న ప్రజలు
వర్గం:తెలుగు రచయితలు
బొరాన్ ట్రైఆక్సైడ్

**బోరాన్ ట్రైఆక్సైడ్** ఒక అకర్బన రసాయన సమ్మేళన పదార్ధం.దీనిని డైబోరాన్ ట్రైఆక్సైడ్ అనికూడా అంటారు.బోరాన్ యొక్క ఆక్సైడ్ సంయోగపదార్థాలలో ఇది యొకటి.బోరాన్, ఆక్సిజన్ మూలకాల పరమాణువుల సంయోగం వలన ఈసంయోగ పదార్థం రూపుదిద్దుకున్నది.
## ఉత్పత్తి
కరిగించు కొలిమిలో బోరాక్సు, సల్ఫ్యూరిక్ ఆమ్లం మధ్య రసాయనచర్య వలన బోరాన్ ట్రైఆక్సైడ్ ఏర్పడును.750°C వద్ద కరిగిన ,ద్రవస్థితి బోరాన్ ఆక్సైడ్ సోడియం సల్ఫేట్ నుండి వేరు పడును.దీనిని తేర్చి(decanted),చల్లార్చిన 96–97% శుద్ధత కల్గిన బోరాన్ ట్రైఆక్సైడ్ ఉత్పత్తి అగును.

మరొక పద్ధతిలో బోరిక్ ఆమ్లాన్ని ~300 °C లో వేడిచెయ్యడం. మొదట బొరిక్ ఆమ్లం 170 °C వద్ద నీటి ఆవిరి, మెటా బొరిక్ ఆమ్లం(HBO2)గా ఏర్పడును.దీనిని 300 °C వద్ద,లేదా మించి వేడిచెయ్యడం వలన అధిక నీటి ఆవిరిమరియు బోరాన్ ట్రైఆక్సైడ్ ఏర్పడును.
:H3BO3 → HBO2 + H2O
:2 HBO2 → B2O3 + H2O
డైబోరెన్(B2H6) గాలిలోని ఆక్సిజన్‌తో లేదా లేదా గాలిలోని తేమతో రసాయనచర్య జరుపుట వలన కూడా బోరాన్ ట్రైఆక్సైడ్ ఉత్పత్తి చెయ్యవచ్చును.
:2B2H6(g) + 3O2(g) → 2B2O3(s) + 6H2(g)
:B2H6(g) + 3H2O(g) → B2O3(s) + 6H2(g)
## భౌతిక లక్షణాలు
ఇది తెల్లని గాజువంటి/ తళతళలాడే ఘన పదార్ధం.ఇది ఎక్కువ అనిర్దిష్ట స్ఫటికముగా ఏర్పడని రూపంలో(amorphous)లో లభించును.ఎక్కువసేపు అధికంగా annealing (వేడిచేసి కావలసిన ఆకారం లోకి మార్చి చల్లబరచడం)చెయ్యడం వలన స్పాటికాకృతి వున్న సంయోగ పదార్థ ఏర్పడును.
### రుచి
కొద్దిగా ఘాటైన రుచి కల్గి ఉన్నది.
### అణుభారం
బొరాన్ ట్రైఆక్సైడ్ యొక్కఅణుభారం 69.620 గ్రాములు /మోల్

### సాంద్రత
బొరాన్ ట్రైఆక్సైడ్ సాంద్రత  2.460 గ్రాములు/సెం,మీ3(ద్రవస్థితిలో),త్రిభుజసౌష్టవ అణునిర్మాణ మున్న సంయోగ పదార్ధం సాంద్రత 2.55గ్రాములు/సెం.మీ3,అలాగే మొనోక్లినిక్ అణునిర్మాణ పదార్థ సాంద్రత 3.11–3.146 గ్రాములు/సెం,మీ3 మధ్య వుండును.

### ద్రవీభవన ఉష్ణోగ్రత
త్రికోణాకృతి సౌష్టవమున్న సంయోగ పదార్ధం ద్రవీభవన స్థానం  450°C (842°F;723 K) కాగా చర్భుజాక్రుతి సౌష్టమున్న పదార్ధం ద్రవీభవన స్థానం 510 °C.

### మరుగు ఉష్ణోగ్రత
బోరాన్ ట్రైక్లోరైడ్ యొక్క బాష్పీభవన స్థానం/ మరుగు ఉష్ణోగ్రత 1,860°C (3,380 °F; 2,130 K).ఇది1500 °C[3]ఉష్ణోగ్రత వద్ద ఈ సంయోగ పదార్ధం ఉత్పతనం(sublimate)చెందును.

### ద్రావణీయత
నీటిలో కరుగుతుంది.మెథానాల్ లో పాక్షికంగా కరుగును. 10°C ఉష్ణోగ్రత వున్న100మీ.లీ నీటిలో1.1 గ్రాములు, 20°C ఉష్ణోగ్రతవున్న 100మీ.లీ నీటిలో3.3గ్రాములు, 100 C ఉష్ణోగ్రత వున్న 100మీ.లీ నీటిలో 15.71 గ్రాముల సంయోగ పదార్ధం కరుగును.

## వినియోగం
*గ్లాసు, ఎనామిల్లు లలో ఫ్లక్సింగు ఏజెంటు(Fluxing agent )గా ఉపయోగిస్తారు.
*బోరాన్ కార్బైడ్ వంటి బోరాన్ సమ్మేళనాలను తయారు చేయుటకు ప్రారంభ పదార్థంగా ఉపయోగిస్తారు.
*గ్లాసు ఫైబరులలో(ఆప్టికల్ ఫైబర్సు)లలో అదనపు చేర్పుడు పదార్థంగా ఉపయోగిస్తారు.
*బోరో సిలికేట్ గ్లాసు ఉత్పత్తిలో ఉపయోగిస్తారు.
*సేంద్రియ సంశ్లేషణలో ఆమ్ల ఉత్ర్పేరకంగా ఉపయోగిస్తారు.

## ఇవికూడా చూడండి
*బోరాన్ ట్రైక్లోరైడ్
*బోరాన్ ట్రైఫ్లోరైడ్

## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:బోరాన్ సమ్మేళనాలు
వర్గం:అకర్బన సమ్మేళనాలు
చెమ్మీన్

**చెమ్మీన్** 1965లో విడుదలైన మలయాళ సినిమా. ఈ సినిమా జాతీయ చలనచిత్ర పురస్కారాలలో దక్షిణ భారతదేశం నుండి తొలిసారి ఉత్తమ చలనచిత్రంగా ఎన్నికైనది.  ఈ సినిమా తకళి శివశంకర పిళ్ళై వ్రాసిన చెమ్మీన్ (ఎర్రచేప) నవల ఆధారంగా తీయబడింది. రాము కారియత్ దర్శకత్వం వహించిన ఈ సినిమాలో సముద్రం, కెరటాలు, ఇసుకతిన్నెలు, కొబ్బరితోపులు, పాటలు పాడే పల్లెవారు, కల్లాకపట మెరుగని కన్నెపిల్లల చిరునవ్వులు సుందరంగా చిత్రీకరించబడింది. సముద్రతీరంలోని పల్లెప్రజల కథ ఇది. తనకంటూ స్వంతంగా ఒక పడవ కొనుక్కోవాలని తాపత్రపడే ఒక ఇంటి పెద్ద, జీవితంలో వసంతకాలం లాంటి యవ్వనంలో ఉన్న ఒక స్త్రీ, ఆమె ముస్లిం ప్రియుడు, భార్యను ఎంతో గాఢంగా ప్రేమించే భర్త ఈ చిత్రంలోని ముఖ్యపాత్రలు. చేపల వేటకని సముద్రంలో వెళ్లిన భర్తకు భార్య ద్రోహం తలపెడితే ఆ భర్త తిరిగి రాడని ఆ పల్లెటూరి వాళ్ల నమ్మకం. కాని చివరకు జరిగింది అదే. 

ఈ సినిమా 13వ జాతీయ చలనచిత్ర పురస్కారాలలో ఉత్తమ చలనచిత్రంగా ఎంపికయ్యింది. ఈ పురస్కారం క్రింద నిర్మాతకు స్వర్ణపతకం, 20,000 రూపాయల నగదు దర్శకునికి 5000 రూపాయల నగదు బహూకరించారు.

## మూలాలు

వర్గం:1965 సినిమాలు
వర్గం:మలయాళ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
2014 JO25

**2014 JO25** అనేది వేరుశెనగ ఆకారంలో గల భూమి సమీపంలోని ఆస్టరాయిడ్ (గ్రహశకలం). దీనిని 2014 మే న ఎ.డి గ్రాయుర్ అనే శాస్త్రవేత్త గుర్తించారు. నాసాకు చెందిన నియో అబ్జర్వేషన్స్ ప్రోగ్రాంలో భాగమైన కాటలీనా స్కై సర్వేకు చెందిన శాస్త్రవేత్త ఆయన. ప్రారంభ అంచనాలలనుసరించిని ఇది 600-1400 మీటర్ల వ్యాసం కలిగి ఉంటుంది. తరువాత నియోవైస్ డాటా ప్రకారం దీని వ్యాసం 650 మీటర్లుగానూ, ఆల్బిడో 0.25 గానూ నిర్ణయించారు. 2017 లో అంచనాల ప్రకారం ఈ ఆస్ట్రరాయిడ్ యొక్క అత్యధిక వెడల్పు 870 మీటర్లుగా సుచించారు.

2017 లో ఇది భూమికి 1.8 మిలియన్ కిలోమీటర్ల దూరంవరకు వస్తుందనీ, ఇలాంటి సందర్భం ప్రతీ 400 సంవత్సరాలకొకసారి వస్తుందని తెలియజేసారు.

## 2017 లో భూమికి సమీపంగా
ఇది భూమికి సమీపంగా 2017 ఏప్రిల్ 19 న వస్తుంది. అనగా భూమికి 1.8 మిలియన్ కిలోమీటర్లు (1.1 మిలియన్ మైళ్ళు). దీనివల్ల భూమికి ఎలాంటి ప్రమాదం ఉండబోధని నాసా శాస్త్రవేత్తలు చెప్పారు. సాధారణంగా చిన్న గ్రహశకలాలు మామూలుగానే భూమికి దగ్గరగా వస్తాయి. 2014 జె025 అనే ఈ గ్రహశకలాన్ని 2014 మేలో గుర్తించారు. ఇది మాత్రం 2004 నుంచి ఇప్పటి వరకు భూమికి దగ్గరగా వచ్చిన వాటిలో అతి పెద్దదని అంటున్నారు. ఇది భూమికి, చంద్రుడికి మధ్య ఉన్న దూరానికి 4.6 రెట్ల దూరంలో ప్రయాణిస్తోంది.

భూమికి సమీపంగా కేవలం కొన్ని సెకండ్ల పాటే ఉంటుందని, అది కూడా కొన్ని వందల కిలోమీటర్ల దూరం మాత్రమే ఉంటుందని నాసా నియర్ ఎర్త్ ఆబ్జెక్ట్ ప్రోగ్రామ్‌కు చెందిన డేవీ ఫార్నోషియా చెప్పారు. కొన్ని సంవత్సరాలుగా గ్రహశకలాలు ప్రయాణించే తీరును పరిశీలిస్తుండటంతో.. దాని మార్గాన్ని కచ్చితంగా అంచనా వేయగలమని ఆయన అన్నారు. దీన్ని మామూలు కంటితో చూసే అవకాశం మాత్రం ఉండదు. ఇంట్లో ఉన్న టెలిస్కోపులతో ఈరోజు, రేపు రెండు రాత్రుల పాటు చూసే అవకాశం స్కై వాచర్లకు ఉంటుంది.


దస్త్రం:2014 JO25 flyby 2017.png|Sky trajectory north of the ecliptic, and in Draco at closest approach
దస్త్రం:2014jo25 15frs.gif|Telescopic view 2017-4-19 22:07:35 - 22:31:07 UTC
దస్త్రం:2015 JO25 radar image.jpg|Radar images


## మూలాలు

## ఇతర లింకులు
* JPL Small-Body Database Classification: Apollo [NEO, PHA] SPK-ID: 3670721
* NASA Goldstone Radar Imaging of 2014 JO25
* 2014 J025 Earth Flyby Trajectory Animation
* See A Potentially Hazardous Asteroid Zip By Earth Wednesday  Bob King, April 17, 2017
* The Face Of Earth-Approacher 2014 JO25  Bob King, April 19, 2017

వర్గం:గ్రహశకలాలు
వర్గం:ఖగోళ శాస్త్రం
సుజాతా మోహపాత్ర

thumb|357x357px|నృత్యం చేస్తున్న సుజాత.**సుజాతా మోహపాత్ర** (జననం జూన్ 27, 1968) ప్రముఖ భారతీయ ఒడిస్సీ నృత్య కళాకారిణి.

## తొలినాళ్ళ జీవితం, నేపధ్యం
1968లో ఒడిశాలో బాలాసోర్ లో జన్మించింది సుజాత. చాలా చిన్నతనంలోనే గురు సుధాకర్ సాహు వద్ద ఒడిస్సీలో శిక్షణ తీసుకోవడం ప్రారంభించింది ఆమె.

1987లో భువనేశ్వర్ వచ్చిన ఆమె, పద్మవిభూషణ్ గ్రహీత గురు కెలుచరణ్ మోహపాత్ర వద్ద ఒడిస్సీ రీసెర్చి సెంటర్ లో ఒడిస్సీ నృత్యంలో శిక్షణ కొనసాగించింది సుజాత. గురు కెలుచరణ మోహపాత్ర కుమారుడు  రతికాంత్ మోహపాత్రను వివాహం చేసుకుంది ఆమె. ఆ దంపతుల కుమార్తె ప్రీతిషా మోహపాత్రా కూడా ఒడిస్సీ నృత్య కళాకారిణి.

## కెరీర్
సుజాత నృత్యం నేర్చుకున్న కొన్నాళ్ళకు సుధాకర్ సాహూ యొక్క డ్యాన్స్ ట్రూప్ తో కలసి ఒడిస్సీ సంప్రదాయ నృత్యాలు, జానపద నృత్య ప్రదర్శనలు ఇచ్చేది. గురు కెలుచరణ్ శిష్యరికంలో వైవిధ్యమైన శైలిని అలవరచుకున్న సుజాత, ఒడిస్సీ నృత్య కళాకారిణిల్లో ప్రముఖురాలిగా స్థానం సంపాదించుకుంది.

## మూలాలు

వర్గం:1968 జననాలు
వర్గం:జీవిస్తున్న ప్రజలు
వర్గం:ఒడిస్సీ నాట్యకళాకారులు
కాసు ప్రసాదరెడ్డి

**కాసు ప్రసాదరెడ్డి** (kasu prasadareddy)  నేత్రవైద్య పరిశోధకులు, నిపుణులు.
## జీవిత విశేషాలు
ఆయన ఆంధ్రప్రదేశ్ మాజీ ముఖ్యమంత్రి కాసు బ్రహ్మానందరెడ్డి కుటుంబంలో జన్మించారు. గుంటూరు మెడికల్ కాలేజి, మద్రాసు మెడికల్ కాలేజీలో  ఆ తరువాత లండన్ లో ఉన్నత వైద్య విద్యాభ్యాసం చేసారు. నేత్ర వైద్యరంగంలొ పరిశోధనలు చేసారు. పలు అంతర్జాతీయ నేత్ర వైద్య సదస్సులలొ పరిశోధన పత్రాలను సమర్పించారు. దశాబ్దాల పర్వంతం లండన్ లో నెత్ర వైద్యులుగా భారతీయ వైద్యుల ప్రతిభాపాటవాన్ని సమర్థవంతంగా చాటి చెప్పారు. ప్రతిష్టాత్మకమైన రాయల్ కాలేజి ఆఫ్తల్మోలజీలో అమెరికా, యూరప్ కాటరాక్టివ్ రిప్రాక్టివ్ సర్జరీ సొసైటీలలో గౌరవ సభ్యత్వాన్ని అందుకున్నారు. 1996 లో స్వరాష్ట్రం  వచ్చారు. నేత్ర వైద్యానికి, చికిత్సా రంగానికి నూతన గవాక్షాలను ఆవిష్కరించారు. మాక్సివజన్ లేజర్ సెంటర్ (హైదరాబాదు) అత్యాధునిక నేత్ర వైద్య పరికరాలను  సమకూర్చి అత్యద్భుతమైన సేవలనందిచడం ప్రారంభించారు. హైదరాబాదులోనే కాక, విజయవాడ, విశాఖపట్టణం లలో కూడా   మాక్సివిజన్ బ్రాంచీలను నెలకొల్పి కంటి చూపు సమస్య ఉన్న వారికి ప్రామాణిక చికిత్సలను  అందిస్తున్నారు.    ఆంధ్ర ప్రదెశ్ ఆకాడమీ ఆఫ్ సైన్సెస్ నుంది ఉత్తమ పరిశొధకుని అవార్డు, "ఆటా" నుండి ఉత్తమ వైద్యులకు అమర్గదర్శిగా, యువతరం పరిశోధనలకు స్ఫుర్తి ప్రదాతగా ఉన్నన డాక్టర్ కాసుప్రసాదరడ్డి తెలుగువారికి గర్వకారణమయ్యారు.

## మాక్సివిజన్
కాంటాక్ట్ లెన్స్.. లేసిక్.. ఐఒఎల్.. దృష్టిలోపాలను సవరించి, కళ్లద్దాలను దూరం చేయడానికి ఎన్నో రకాల చికిత్సలను అందుబాటులోకి తెచ్చిన డాక్టర్ కాసు ప్రసాద్ రెడ్డి ఎంచుకున్న ఆధునిక టెక్నిక్ ఫేకోటెక్‌మిక్స్. మొన్నటివరకు లేజర్ చికిత్స, లేసిక్ లేదా వేరే లెన్సును అమర్చడం ద్వారా కళ్లజోడు నుంచి విముక్తి కల్పిస్తున్నది అభివృద్ధి చెందుతున్న సాంకేతిక పరిజ్ఞానం. ఇప్పుడు వీటన్నింటి కన్నా ముందంజలో ఉన్నది ఫేకోటెక్‌మిక్స్ ఇలాంటి 5రకాల టెక్నాలజీలను మిళితం చేసి రూపొందించిన చికిత్స ఇది. 
# ఫెమ్టోసెకండ్ లేజర్ : ఆపరేషన్ గది బయటే కచ్చితమైన ఆపరేటివ్ స్టెప్స్ 
# ఎంఐసిఎస్ : లెన్సును ఎమల్సిఫై చేయడానికి కంటిలోకి ప్రవేశించే మార్గం 
# వేవ్‌టెక్ ఓరా : ఆపరేటింగ్ టేబుల్‌పై సరైన ఐఓఎల్ పవర్‌ను లెక్కించడానికి 
# ప్రీమియం ఐఓఎల్ : ఇవి మోనోఫోకల్, మల్టీఫోకల్, అకామడేటివ్ లేదా టోరిక్ ఐఓఎల్ ఉంటాయి.  
# లేసిక్ : రెండు నెలల తరువాత మిగిలిన పవర్ ఏమన్నా ఉంటే ట్రీట్ చేయడానికి. 
ఈ సాంకేతిక పరిజ్ఞానాలను మిళితం చేసి కన్నులోని లెన్సు స్థానంలో కృత్రిమ లెన్సును అమర్చడాన్నే ఫేకోటెక్‌మిక్స్ అంటారు. అంటే టెక్నాలజీ మిక్చర్ అన్నమాట.

## మూలాలు

## ఇతర లింకులు
* అధికారిక వెబ్‌సైట్ - మాక్స్‌జిజన్
* Dr Kasu Prasad Reddy Chief Surgeon & Co Chairman at Maxivision Eye Hospital | hybiz
* Kasu Prasad Reddy, CEO Maxi vision.
* Kasu Prasad Reddy, Director of Maxivision Super Specialty Eye Hospital
* INTERVIEW: Dr K P Reddy, CEO & Chief Surgeon, Maxivision, Hyderabad
* 

వర్గం:తెలుగువారిలో వైద్యులు
వర్గం:నేత్ర వైద్య నిపుణులు
జలంధర చంద్రమోహన్

**[[జలంధర చంద్రమోహన్‌]]** (మల్లంపల్లి జలంధర) తెలుగు రచయిత్రి. ఆమె గృహలక్ష్మి స్వర్ణకంకణం, పొట్టిశ్రీరాములు తెలుగు విశ్వవిద్యాలయం నుంచి ప్రతిభా పురస్కారం పొందారు.  ప్రముఖ రచయిత్రి డా. తెన్నేటి లత పేరిట ఏర్పాటు చేసిన వంశీ సాహితీ పురస్కారాన్ని అందుకున్నారు. చంద్రమెహన్‌, జలంధరలకు ఆదర్శ దంపతుల జీవిత సాఫల్య పురస్కారం బహూకరించారు. ఆమె తెలుగు కళాసమితీ పురస్కారాన్ని అందుకున్నారు.

## జీవిత విశేషాలు
**[[జలంధర చంద్రమోహన్‌]]** జూలై 16, 1948 న జన్మించింది. ఆమె ప్రముఖ వైద్యుడైన గాలి బాలసుందర రావు గారి కుమార్తె.  బి.ఎ ఎకనమిక్స్ చదివింది. ప్రముఖ తెలుగు  సినీనటుడు చంద్రమోహన్ భార్య.

ఈమె రాసిన కథల్లో బ్రతుకు గురించి గొప్ప తాత్త్వికమైన పరిశీలనా, విశ్లేషణా కనిపిస్తాయి.కథాంశాల్లో కూడా నవ్యత ఉంది. సంఘంపైన బాధ్యతా, అవగాహనా కనిపిస్తాయి.

ఆమె ఎన్నో కథలు, నవలలు రాసింది. చంద్రమోహన్ తో పెళ్లి కాకముందు నుంచే రచనలు చేస్తోంది. వారికి  ఇద్దరమ్మాయిలు. పెళ్లిళ్లయిపోయాయి. పెద్దమ్మాయి మధుర మీనాక్షి సైకాలజిస్టు. ఆమె భర్త బ్రహ్మ అశోక్ ఫార్మసిస్టు. అమెరికాలో స్థిరపడ్డారు. చిన్నమ్మాయి మాధవి వైద్యురాలు. ఆమె భర్త నంబి కూడా డాక్టరే. చెన్నైలోనే ఉంటున్నారు.
## కథలు

## నవలలు
స్మృతి చిహ్నం 
ఆత్మహత్య
తమసోమా జ్యోతిర్గమయ
* జలంధర కథలు - కథా సంపుటం
* పున్నాగపూలు - నవల

## మూలాలు

## ఇతర లింకులు
* గుర్తింపు గోల పెట్టుకుంటే చేయవలసినవి చాలా చేయలేము : జలంధర

వర్గం:తెలుగు రచయిత్రులు
వర్గం:జీవిస్తున్న ప్రజలు
వర్గం:గృహలక్ష్మి స్వర్ణకంకణము గ్రహీతలు
వర్గం:తెలుగు కథా రచయితలు
వర్గం:1948 జననాలు
లేఖా వాషింగ్టన్

**ఫ్ఫ్ఫ్లేఖా వాషింగ్టన్,** భారతీయ సినీ నటి, ప్రొడక్ట్ డిజైనర్. ఆమె ఎక్కువగా తమిళ, హిందీ, కన్నడ, తెలుగు సినిమాల్లో నటించింది. 2002లో శిల్పిగా మొదట ప్రసిద్ధి చెందిన లేఖ, ఆ తరువాత చెన్నైలో నాటక కళాకారిణిగా ప్రఖ్యాతి పొందింది. ఎస్.ఎస్.మ్యూజిక్ ఛానల్ లో వ్యాఖ్యాతగా కూడా పని చేసింది ఆమె. 2008లో జయమకొండాన్ అనే తమిళ సినిమాలో సహాయనటిగా కెరీర్ ప్రారంభించింది లేఖా. ఆ తరువాత ఆమె మల్టీస్టారర్ సినిమాలైన వేదం, వా ల్లో నటించింది.

## తొలినాళ్ళ జీవితం
చెన్నైలో జన్మించింది లేఖ. ఆమె తండ్రి కెన్నెత్ పూర్వీకులు బర్మీస్, ఇటాలియన్, పంజాబీ కుటుంబానికి చెందిన వారు కాగా, తల్లి గీతా మహారాష్ట్రకు చెందినది. ఆమె తల్లిదండ్రుల కుటుంబాలు వివిధ ప్రాంతాలకు చెందినవారైనా, వారింట్లో ఇంగ్లీషు, మరాఠీ భాషల్లో మాట్లాడుకుంటూ ఉన్నా, చెన్నైలో పుట్టి పెరగడం వల్ల తాను దక్షిణ భారతానికి చెందిన అమ్మాయిగా చెప్పుకుంటుంది లేఖ.

చెన్నైలోని స్టెల్లా మారిస్ కళాశాలలో ఫైన్ ఆర్ట్స్ లో డిగ్రీ చదివింది ఆమె. ఆ తరువాత జాతీయ ఇన్స్టిట్యూట్ ఆఫ్ డిజైన్ లో కొన్ని కోర్సులు చేసింది. మొదట లైఫ్ స్టైల్ ప్రొడక్ట్ డిజైన్ లో కోర్సు చేసిన ఆమె, ఫిలిం అండ్ వీడియో కమ్యూనికేషన్ కోర్సు చేసింది. ఫిలిం మేకింగ్ చదువుకునే సమయంలో కెమెరా వెనకాల పనిచేయడం కన్నా, కెమెరా ముందు పనిచేయడమే మంచిది అని నిర్ణయించుకుంది లేఖ. ఆమె కోర్సు చేసే సమయంలో స్పూనెరిసం, క్యాచ్ 22, సన్ అనే షార్ట్ ఫిలింలు తీసింది. ఈ సినిమాలను మయన్మార్, మారిషస్ లలో నిర్మించింది ఆమె.

## నటించిన చిత్రాలు

## మూలాలు

వర్గం:1986 జననాలు
వర్గం:జీవిస్తున్న ప్రజలు
జి.సత్యనారాయణ రెడ్డి

thumb|జి.సత్యనారాయణ రెడ్డి.jpg
**జి.సత్యనారాయణ రెడ్డి** వైద్య శాస్త్రవేత్త.
## జీవిత విశేషాలు
ఆయన పశ్చిమగోదావరి జిల్లా భీవవరంలో జన్మించారు. ఆంధ్రా మెడికల్ కళాశాల విద్యార్థిగా డా. యల్లాప్రగడ సుబ్బారావు గారికి ఏకలవ్య శిష్యులుగా మారి, స్ఫూర్తి పొందారు. మెడిసన్ లో గ్రాడ్యుయేషన్ పూర్తిచేసిన తరువాత 1972లో ఉన్నత విద్యాభ్యాసానికి అమెరికా వెళ్ళారు. వెళ్లే ముందు గుంటూరు మెడికల్ కాలేజీలో చదువుతున్న వసంతను వివాహం చేసుకున్నారు.

అమెరికా చేరి విద్యాభ్యాసం చేస్తూ సుబ్బారావు గారి ప్రయోగాలను, తదితర పరిశోధనాంశాలను గూర్చి అధ్యయనం చేసారు. లక్షలాది మంది ప్రాణాలను కాపాడగలిగిన కొత్త కొత్త మందుల తయారీకి సంసిద్దమయ్యారు. చిల్డ్రన్ స్పెషలైజేషన్ లో పరిశోధనలు చేసారు. పసిబిడ్డల చికిత్స నిర్వహిస్తూనే కొత్త మందుల రూపకల్పనకు కఠోర పరిశ్రమ చేసారు. విటమిన్ డి లోపంతో దాపురించే రికెట్స్ వ్యాధి పిడిత పిల్లలను పరీక్షించారు. ఆ పిల్లలకు చికిత్సలు జరుపుతూ విటమిన్ డికి సంబంధించిన పరిశోధనలు కొనసాగించారు.

విటమిన్ డికి సంబంధించిన పరిశోధనలో అనేక ఉత్సాహకరమైన అంశాలు ఆవిష్కారమయ్యాయి. ఈ ప్రోత్సాహకర ఫలితాలే సుదీర్ఘమైన ఆయన పాతికేళ్ల పరిశోధనను మరింత అభివృద్ధి పరిచాయి. విటమిన్ డి నుండి విష వ్యర్థాలను తొలగించే పరిశోధనలు ఆవిశ్రాంతం నిర్వహించారు. అధికంగా విటమిన్ డి వాడటంలోనూ (సూర్యకాంతి పుష్కలంగా లభించని అమెరికా వంటి దేశాల్లో పాలతో విటమిన్ డి తీసుకొనే అలవాటు ఉంది) కాన్సర్, కిడ్నీ వ్యాధుల్లో విటమిన్ డి వాడవలసినప్పుడు దుష్పరిణామాల బెడద ఉండేది. వ్యర్థ పదార్థాలను తొలగించగలిగే విటమిన్ డి నిరభ్యంతరంగా, ఆనందంగా వాడవచ్చునని తేల్చుకున్నారు.. పాతికేళ్ళ పరిశోధనా బలమే ఈయనకు ఇందుకు మార్గాన్ని చూపింది. అతి తక్కువ వ్యర్థపదార్థాల విటమిన్ డి ఆధారిత మందులు తయారుచేసారు. కొలన్, బ్రెస్ట్ కాన్సర్, కిడ్నీ పాడయిన కేసులలో ఈ వినుత్న విటమిన్ డి మందులు ప్రతిభావంతంగా పని చేయడాన్ని ఈయన పరిశోధనలు నిరూపించారు.

ఈయన సుదీర్ఘ పరిశోధనలు 1985లో విజయవంతమయ్యాయి. డిసెంబరు 25 వ తేదీన విటమిన్ డి నుండి విజయవంతంగా విషతుల్య పదార్థాలను తొలగించ గలిగారు. ఈయన తరయారుచేసిన మందును కిడ్నీ పాడయిన వారి కోసం వాడి, ఫలితాలను సాధించడంతో గుర్తింపు వచ్చింది. పేటెంట్ తీసుకున్నారు. ప్రపంచ వ్యాప్తంగా మందుల కంపెనీలు దీని తయారీకి ముందుకు వచ్చాయి.

ఈయన పరిశోధనా ఫలితాలు కేన్సర్ వ్యాధులకే కాకుండా మన దేశంలో అత్యధికంగా ఉన్న సొరియాసిన్ వ్యాధి చికిత్సలో ఫలితాలను సాధిస్తున్నాయి. కొత్త విటమిన్ డి ఆధారిత మందులు ఎన్నో వ్యాధుల చికిత్సకు ఉపయోగపడతాయని తేలింది.

## మూలాలు

## ఇతర లింకులు

వర్గం:తెలుగువారిలో వైద్యులు
వర్గం:ఆవిష్కర్తలు
వర్గం:పశ్చిమ గోదావరి జిల్లా వైద్యులు
వర్గం:తూర్పు గోదావరి జిల్లా శాస్త్రవేత్తలు
వెలమాటి రాందాస్

**వెలమాటి రాందాస్** వైద్య శాస్త్రవేత్త. శ్వాస వ్యవస్థ వైద్యులలో అగ్రగణ్యుడు.
## జీవిత విశేషాలు
ఆయన పశ్చిమ గోదావరి జిల్లా , కొవ్వలి గ్రామంలో ఫిబ్రవరి 2 1923 న జన్మించారు. 1948లో వైద్య విద్యను ఆంధ్ర మెడికల్ కళాశాల నుండి అభ్యసించారు. 1951లో మద్రాసులో టిడిడి ను, 1952లో మద్రాసు నుండి డి.ఎం.ఆర్ పట్టాను, 1954లో ఎం.ఆర్.సి.పి ను ఎడిన్‌బర్గ్ నుండి అందుకున్నారు. 1990 లో ఎడిన్‌బర్గ్ నుండి ఎఫ్.ఆర్.సి.పి ను అందుకున్నారు.

ఉన్నత విద్యాభ్యాసం అనంతరం విదేశాలలో పరిశోధనలు నిర్వహించారు. ప్రతిష్టాత్మకమైన ఎడెన్‌బర్గ్ లోని  రాయల్ కాలేజ్ ఆఫ్ ఫిజీషియన్స్ ల గౌరవ సభ్యత్వం అందుకున్న అతి కొద్ది మంది వైద్యులలో ఈయన ఒకరు. వైద్య పరిశోధన, చికిత్స రంగంలొ అంతర్జాతీయ ఖ్యాతిని గడించారు. దేశ, విదేశీ సైన్స్ జర్నల్స్ లో అనేక పరిశోధనా వ్యాసాలు రాసారు. హైదరాబాద్ లోని గాధీ హాస్పటల్, చెస్ట్ ఆసుపత్రిలలో  ప్రొఫెసరుగా పనిచేసారు. ఆస్తమా వ్యాధిమీద గణనీయ పరిశోధనలు చేసారు. హైదరాబాదులో స్థిరపడి కాలుష్య దుష్పరిమాణాలు మీద గ్రంథ రచనలు చేసారు. ఆస్తమా వ్యాధి చికిత్సా రంగంలొ విశేష అనుభవం గడించారు. జూన్ 24 2006 న మరణించారు.
## మూలాలు

వర్గం:తెలుగువారిలో వైద్యులు
వర్గం:1923 జననాలు
వర్గం:2006 మరణాలు
వర్గం:పశ్చిమ గోదావరి జిల్లా వైద్యులు
తనూరాయ్

**తనూరాయ్** భారతీయ సినిమా నటి, ప్రచారకర్త. పూరీ జగన్నాథ్ దర్శకత్వంలో వచ్చిన ఇట్లు శ్రావణి సుబ్రమణ్యం సినిమా ద్వారా తెలుగు తెరకు పరిచయమైన తనూరాయ్ తమిళ, మళయాల, కన్నడ, బెంగాళీ చిత్రాలలో నటించింది.

## జననం - విద్యాభ్యాసం
తనూరాయ్ 1980, డిసెంబర్ 26న కలకత్తా లో జన్మించింది. 2వ సంవత్సరం కళాశాల చదువును మధ్యలోనే మానేసి, ముంబై వెళ్లి ఫిల్మ్ యాక్టింగ్ లో శిక్షణ పొందింది.

## సినీరంగ ప్రస్థానం
తనూరాయ్ 2001లో పూరీ జగన్నాథ్ దర్శకత్వంలో వచ్చిన ఇట్లు శ్రావణి సుబ్రమణ్యం సినిమాలో తొలిసారిగా నటించింది. అటుతరువాత ఆనందం, మనసంతా నువ్వే వంటి చిత్రాలలో నటించింది.

## నటించిన చిత్రాల జాబితా

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కన్నడ సినిమా నటీమణులు
వర్గం:బెంగాలీ సినిమా నటీమణులు
వర్గం:1980 జననాలు
వర్గం:జీవిస్తున్న ప్రజలు
గాలి బాలసుందర రావు

thumb|గాలి బాలసుందర రావు రాసిన బుక్
**గాలి బాలసుందర రావు** వైద్యులు, వైద్యశాస్త్ర రచయిత.  తెలుగు సినీనటుడు చంద్రమోహన్ మామగారు. అతని కుమార్తె జలంధర చంద్రమోహన్ రచయిత్రి. ఆయన చెన్నైలోని వైద్యశాలలో అసిస్టెంటు సర్జన్ గా తన సేవలనందించాడు.
## జీవిత విశేషాలు
**గాలి బాలసుందర రావు**  ఆరోగ్య శాస్త్ర ప్రచారకులు. ఉన్నత విద్యాభ్యాస అనంతరం చెన్న పట్టణంలో వైద్య వృత్తిని అవలంభించాడు. పలు వ్యాధులు చికిత్సలో నూతన సంవిధానాలను ఆవిష్కరించాడు. చెన్నపురి తెలుగువారికి విశేష వైద్యసేవలను అందించాడు. వివిధ వైద్యశాస్త్ర గ్రంథాలను రచించి వైద్యశాస్త్రాన్ని సమున్నతం చేసాడు. తెలుగు ప్రజల ఆరోగ్య సంరక్షణకు, అంకితమై విశేష కృషి చేసాడు.

ఆయనకు బాల్యం నుండి డాక్టరు కావాలనే అభిలాష ఉండేది. అందుకోసమై కృష్ణా జిల్లా వాస్తవ్యుడైన ఆయన జీవశాస్త్ర అధ్యయనానికి విశాఖపట్నం వచ్చాడు. విశాఖపట్నంలో మెడికల్ కళాశాలలో వైద్య విద్యనభ్యసించాడు. వైద్యులు డాక్టర్ గాలి బాలసుందర రావు ఇంట్లో జరిగే రాజకీయ సమావేశాలకు తిలక్ క్రమం తప్పకుండా హాజరయ్యేవాడు.

## రచనలు
* వైరసులు వ్యాధులు : ఇందులో జలుబు, న్యుమోనియా, మీజిల్స్ రూబెల్లా, చికేన్ ఫాక్సు డెంగు, శాండుప్లైఫీవర్, ఎల్లో ఫీవర్, రేబిస్, గవదబిళ్ళలు, లింఫ్ గ్రంథులు, దెబ్బతినే సుఖవ్యాధి, ట్రాకోమా, వైరస్ మెనింజైటిస్, హెర్బ్ స్, పేరాసైటుల వల్ల కలిగే రోగములు మొదలగు వాటి గురించి వివరించాడు.
* క్రిమిదోషాలు-నివారణ : ఈ పుస్తకములో పెన్సిలిన్, యాంటిబయోటిక్స్, టెట్రాసైక్లిన్లు, న్యుమోనియా, రుమాటిక్ ఫీవర్, టాన్సిలైటీస్, స్కారేటుఫీవర్, గడ్డలు, రాచకురుపులు, గనోరియా, మెనింజైటీన్, మొదలగు వ్యాధులు లక్షణాలు, చికిత్సల గురించి వివరించడం జరిగింది.
* క్రిమిదోషాలు-నిరోధము :  ఈ పుస్తకము బాక్టీరియాల వల్ల కలిగే రోగములు, వాటి నివారణ, నిరోధముల గురించి వివరిస్తున్నది.
* మనం-మన దేహస్థితి-3 : ఔషథకాండ 1 
* మనం-మన దేహస్థితి : రోగకాండ  
## నాటకాలు
* అపోహ 
## మూలాలు

## ఇతర లింకులు

వర్గం:కృష్ణా జిల్లా వైద్యులు
వర్గం:తెలుగువారిలో వైద్యులు
వర్గం:వైద్యశాస్త్ర రచయితలు
వర్గం:జనన సంవత్సరం తప్పిపోయినవి
వర్గం:కృష్ణా జిల్లా రచయితలు
పిన్నమనేని వెంకటేశ్వరరావు (వైద్యుడు)

thumb|పిన్నమనేని వెంకటేశ్వరరావు (వైద్యుడు)
**పిన్నమనేని వెంకటేశ్వరరావు**  విజయవాడకు చెందిన వైద్యుడు. విద్యా దాత, సిద్ధార్థ విద్యాసంస్థల వ్యవస్థాపకుడు.
## జీవిత విశేషాలు
ఆయన ఆంధ్రప్రదేశ్ రాష్ట్రంలోని విజయవాడ సమీపంలో గాల నెప్పల్లి గ్రామంలో డిసెంబరు 16 1910 న జన్మించాడు. వారిది విజయవాడలో పేరొందిన కుటుంబం. ఆయన సర్జరీలో పేరు పొందాడు. ఆయన సర్జరీలో పోస్టు గ్రాడ్యుయేట్ డిగ్రీని పొందారు. విశాఖపట్నం లోని ఆంధ్రా వైద్య కళాశాలలో కొంతకాలం పాటు బోధకునిగా ఉన్నాడు.

ప్రభుత్వ సేవలో పనిచేసిన తరువాత 1950 లో రాజీనామా చేసి విజయవాడలో ప్రైవేటు ప్రాక్టీసు ప్రారంభించాడు. కొద్ది కాలంలోనే మంచి సర్జనుగా పేరొందారు. ఆయన సమర్థవంతమైన శస్త్రచికిత్స వైద్యుడు మాత్రమే కాదు, అధిక విలువలు, సమగ్రత, నిజాయితీ గల ఒక వైద్యుడు. ఆయన రోగులకు స్నేహితునిగా, తాత్వికునిగా వ్యవహరించేవాడు.

ఆయన యు.ఎస్.ఎ, యు.కె లలో 1970, 1977, 1981 లలో ప్రముఖ సర్జరీ క్లినిక్ లను సందర్శించాడు. వైద్య విధానంలో నూతన పోకడలు తెలుసుకున్నాడు. ఆయనకు క్రికెట్ అంటే ఎంతో యిష్టం.

ఆయన భార్య సీతాదేవి ఆయనకు వివిధ విషయాలలో సహకారం అందిస్తుండేది.

## సిద్ధార్థ అకాడమీ
విజయవాడలో విద్యారంగం అభివృద్ధికి శ్రీకారం చుట్టింది సిద్ధార్థ అకాడమీనే. 1975లో పెద్దలు  డాక్టర్‌ పిన్నమనేని వెంకటేశ్వరరావు, ఆడిటర్లు ముమ్మనేని సుబ్బారావు తదితర విద్యాభిమానులతో సిద్ధార్థ అకాడమీ ఆఫ్‌ జనరల్‌ అండ్‌ టెక్నికల్‌ ఎడ్యుకేషన్‌ పేరుతో సంస్థలను నెలకొల్పారు. విజయవాడలో స్కూల్‌ దగ్గర నుంచి పీజీ, ఇంజనీరింగ్‌, మెడికల్, ఎంబీఏ వరకు అన్ని కోర్సులతో దాదాపు 20 విద్యాసంస్థలను నెలకొల్పిన ఘనత దీనికి దక్కుతుంది.
## పిన్నమనేని పురస్కారాలు
ఆయన సోదరుడు పిన్నమనేని నరసింహారావు ఇ.ఎన్.టి వైద్య పరిశోధకుడు. ఆయన పేరుతో అంతర్జాతీయ మెడికల్ సైన్సెస్ అకాడమీ వారు అంతర్జాతీయ పురస్కారాన్ని ఏర్పాటు చేసారు. ఇది "డా.పిన్నమనేని నరసింహారావు అంతర్జాతీయ అవార్డు" పేరుతో అందజేయబడుతుంది.

పిన్నమనేని వెంకటేశ్వరరావు, ఆయన కుటుంబ సభ్యులు "డాక్టర్ పిన్నమనేని అండ్ శ్రీమతి సీతాదేవి ఫౌండేషన్" 1989, డిసెంబరులో ఏర్పాటు చేసారు. 1989 నుంచి దాదాపు ప్రతి ఏడాది దేశ ప్రముఖులకు పురస్కార ప్రదానం చేస్తున్నారు. 
### డాక్టర్ పిన్నమనేని అండ్ శ్రీమతి సీతాదేవి ఫౌండేషన్ పురస్కార గ్రహీతలు

* 1989 - ప్రొ.వి.రామలింగస్వామి, శ్రీభాష్యం అప్పలాచార్యులు
* 1990 - డా. కరణ్ సింగ్, యశోరాజ్యలక్ష్మి కరణ్‌సింగ్
* 1991 - వర్ఘీస్ కురియన్, ఎల్.వి.ప్రసాద్
* 1992 - ఎం.నరసింహం, బిందేశ్వర్ పాథక్
* 1993 - లతా మంగేష్కర్, ఎస్.పి.బాలసుబ్రహ్మణ్యం
* 1994 - వి.జి.వెర్గేసే
* 1995 - ఆర్.కె. లక్ష్మణ్, హెచ్ సుదర్శన్
* 1997 - పి.వేణుగోపాల్ 
* 1997 - రామానంద్ సాగర్
* 1998 - ఎ.పి.జె.అబ్దుల్ కలాం
* 1999 - ఎం.ఎస్.వాలియాథన్
* 2000 - కె.జె.యేసుదాసు
* 2001 - సేవా రూరల్
* 2002 - కిరణ్ బేడి 
* 2003 - సుధామూర్తి
* 2004 - జయప్రకాష్ నారాయణ 
* 2005 - సి.ఎన్.ఆర్ రావు
* 2007 - డా. ఇ.శ్రీథరన్
* 2009 - డా.ఎ.శ్రీనాథ్ రెడ్డి
* 2010 - ఉస్తాద్ జాకీర్ హుస్సేన్
* 2011 - ఎం.ఎస్.స్వామినాథన్
* 2012 - డా.వై.వి.రెడ్డి
* 2013 - జస్టిస్ పి.చంద్రశేఖరరావు
* 2014 - అత్యుత సమంత 
* 2015 - హరిప్రసాద్ చౌరాసియా 
* 2016 - చాగంటి కోటేశ్వరరావు 

## మూలాలు

## ఇతర లింకులు

వర్గం:తెలుగువారిలో వైద్యులు
వర్గం:1910 జననాలు
వర్గం:విజయవాడ వ్యక్తులు
వర్గం:విద్యా సంస్థలు
కామ్నా జఠ్మలానీ

**కామ్నా జఠ్మలానీ** ప్రముఖ చలనచిత్ర నటి, ప్రచార కర్త. 2005లో తెలుగులో వచ్చిన ప్రేమికులు సినిమా ద్వారా సినీరంగ ప్రవేశం చేసింది. తన మూడో చిత్రమైన రణం చిత్రం విజయవంతమై కామ్నాకి గుర్తింపు వచ్చింది.

## జననం
కామ్నా జఠ్మలానీ 1985, డిసెంబరు 10న ముంబైలో జన్మించింది. తల్లి దివ్య ఫాషన్ డిజైనర్, తండ్రి నిమేష్ జఠ్మలానీ వ్యాపారస్తుడు. తాతలు ప్రముఖ వ్యాపారస్తుడు శ్యాం జఠ్మలానీ, ప్రముఖ రాజకీయ నాయకుడు రాం జఠ్మలానీ.

## వివాహం
కామ్నా జఠ్మలానీ 2014, ఆగస్టు 11న బెంగళూరుకు చెందిన పారిశ్రామికవేత్త సూరజ్ నాగ్ పాల్ ను వివాహం చేసుకుంది.

## సినీరంగ ప్రస్థానం
2005లో తెలుగులో వచ్చిన ప్రేమికులు సినిమా ద్వారా సినీరంగ ప్రవేశం చేసింది. కానీ, ఆ సినిమా అనుకున్నంతగా ఆడలేదు. కామ్నా నటించిన మూడో చిత్రమైన రణం విజయవంతమై కామ్నాకి గుర్తింపునిచ్చింది. మొదటి తమిళ చిత్రం ఇదయా తిరుడన్ లో జయం రవి పక్కన నటించింది.
thumb|బెండు అప్పారావు RMP

## నటించిన చిత్రాల జాబితా

## వెబ్‌సిరీస్‌
* వ్యవస్థ (2023)

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కన్నడ సినిమా నటీమణులు
పిన్నమనేని

**పిన్నమనేని** తెలుగువారిలో కొందరి ఇంటిపేరు.

# పిన్నమనేని వెంకటేశ్వరరావు (వైద్యుడు), విజయవాడకు చెందిన ప్రముఖ వైద్యులు. 
# పిన్నమనేని నరసింహారావు, ఇ.ఎన్.టి వైద్య పరిశోధకులు.